پەیامنێر ئاژانس شەفەق نیوز لە سلێمانی وت: شار سلێمانی ئاهەنگ جەماوەری گەورەیگ لەبان تەپەی(مامه ياره) وەخوەی دی، ک بڕیگ چالاکی هونەری و کەلتوری لەناوی بوی.
پەیامنێرمان وتیش: خەڵکەگە مەشخەڵ کاوەی ئاسنگەر رووشن کردن لەدەسکردن وە ئاهەنگەیل ساڵانەی جەماوەر کورد وە نووەوبوین ژیان.
خەڵکەیلیگ لە سلێمانی و وەرپرسەیلیگ ناوخوەیی مەوقەی گردەوبوینیان لەناو ریکارەیلیگ ئەمنی سەختیگ وەگەرد ئاژانس شەفەق نیوز قسە کردن، ک نشان ئومیدیان دان ک ئمساڵ بوودە سەرەتای خێر و ئاشتی و ئارامی ئەرا گشتی.
پەیامنێر ئاژانسمان دیاری کرد ک جەماوەرەگە دویای رووشنکردن مەشخەڵ نەوروز، روی وەرەو جادەیل شار سلێمانی کردن، و بڕیگ چالاکی لەی بوونە کریا.
